അഷ്‌റഫ് ഹംസ

Category:Articles with hCards

മലയാള സിനിമയിൽ പ്രവർത്തിക്കുന്ന ഒരു ചലച്ചിത്ര സംവിധായകനും തിരക്കഥാകൃത്തും ആണ് അഷ്റഫ് ഹംസ. മലപ്പുറം ജില്ലയിലെ പൊന്നാനിസ്വദേശിയായ അദ്ദേഹം 2019 ൽ പുറത്തിറങ്ങിയ തമാശ എന്ന മലയാള ചിത്രത്തിന്റെ സംവിധാനത്തിലൂടെയാണ് അരങ്ങേറ്റം കുറിച്ചത്.  2021-ൽ രണ്ടാമത്തെ ചിത്രം ഭീമന്റെ വഴി സംവിധാനം ചെയ്തു. 2022ൽ പുറത്തിറങ്ങിയ തല്ലുമാല എന്ന ചലചിത്രത്തിന്റെ രചനയിൽ മുഹ്സിൻ പരാരിയോടൊപ്പം അഷ്റഫ് ഹംസയുമുണ്ടായിരുന്നു.

 ജീവിതരേഖ 
മലപ്പുറം ജില്ലയിലെ പൊന്നാനിയിലാണ് അഷ്റഫ് ഹംസ ജനിച്ചത്. നഗരത്തിലെ അലങ്കാർ എന്ന സിനിമാതിയേറ്റർ ഉടമയായിരുന്നു പിതാവ്. തിയേറ്ററുമായി ചെറുപ്പം മുതലേയുള്ള ഈ ബന്ധമാണ് തന്നെ സിനിമക്കാരനാക്കിയതെന്ന് അഷ്റഫ് ഹംസ പറയുന്നുണ്ട്. ഇക്കാലത്തുള്ള ചില അനുഭവങ്ങൾ തല്ലുമാല എന്ന ചിത്രത്തിൽ ഉൾപ്പെടുത്തിയിട്ടുണ്ട്. 

യു. പി. ജയരാജിന്റെ ' ബിഹാർ ''' എന്ന ചെറുകഥയെ അടിസ്ഥാനമാക്കിയുള്ള ഹ്രസ്വചിത്രമാണ് അഷ്റഫ് ഹംസയുടെ സംവിധാനത്തിൽ ആദ്യമായി പുറത്തിറങ്ങിയത്. ഡോക്യുമെന്ററികളും ഹ്രസ്വചിത്രങ്ങളും ഹ്രസ്വചിത്രങ്ങളുമായി മുന്നോട്ടുപോകുന്നതിനിടെ സുഹൃത്തായ മുഹ്സിൻ പരാരിയോടൊത്താണ് ഒരു ചലചിത്രവുമായി മുന്നോട്ടുപോകുന്നത്. ഇടക്കാലത്ത് നിന്നുപോയെങ്കിലും ഇതാണ് 2022-ൽ തല്ലുമാല എന്ന ചിത്രമായി പുറത്തിറങ്ങിയത്.  

2017-ൽ കന്നട ചിത്രമായ ഒണ്ടു മൊട്ടെയാ കതെയുടെ സ്വതന്ത്ര ആവിഷ്കാരമായി തമാശ എന്ന ചിത്രം സംവിധാനം ചെയ്തു. 2019 ജൂൺ 19-ന് പുറത്തിറങ്ങിയ ഈ ചിത്രം വ്യാപകമായ നിരൂപകശ്രദ്ധ നേടുകയുണ്ടായി. 

2021 ഡിസംബറിൽ പുറത്തിറങ്ങിയ ഭീമന്റെ വഴി എന്ന ചിത്രമാണ് അദ്ദേഹം രണ്ടാമതായി സംവിധാനം ചെയ്തത്. തിരക്കഥയും നിർമ്മാണവും ചെമ്പൻ വിനോദ് ജോസ് ആണ് നിർവ്വഹിച്ചത്. ഈ ചിത്രം സാമ്പത്തികമായി ഒട്ടൊക്കെ വിജയിക്കുകയും നിരൂപക പ്രശംസ നേടുകയും ചെയ്തു.

കഥാരചനയിൽ പങ്കുവഹിച്ച തല്ലുമാല''  എന്ന ചിത്രം 2022 ഓഗസ്റ്റിൽ പുറത്തിറങ്ങുകയും വൻ ഹിറ്റായി മാറുകയും ചെയ്തു.

ലുഖ്‌മാൻ അവറാൻ, അനാർക്കലി മരിക്കാർ എന്നിവർ അഭിനയിച്ച സുലൈഖ മൻസിൽ എന്ന ചിത്രമാണ് മൂന്നാമതായി അഷ്റഫ് ഹംസയുടെ സംവിധാനത്തിൽ പുറത്തിറങ്ങിയത്.

 ചിത്രങ്ങൾ 
YearTitleDirectorWriterNotes2019തമാശ (ചലചിത്രം)Debut movie2021ഭീമന്റെ വഴി2022തല്ലുമാല2023സുലൈഖ മൻസിൽ
+അഭിനയം വർഷം സിനിമ റോൾ 2018 സുഡാനി ഫ്രം നൈജീരിയ ഡോക്ടർ 

 അവലംബം 

വർഗ്ഗം:ജീവിച്ചിരിക്കുന്നവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മലയാളികൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ